Stormbringer av Deep Purple

Stormbringer er det niande studioalbumet til den engelske rockegruppa Deep Purple, gjeve ut i november 1974. Det var andre studioalbuma til bandet med Mark III-besetninga, inkludert vokalist David Coverdale og bassist/vokalist Glenn Hughes.

Plateomslag og tittel
Omslagsbildet til Stormbringer er basert på eit fotografi. Den 8. juli 1927 vart ein tornado i nærleiken av byen Jasper i Minnesota fotografert av Lucille Handberg. Fotografiet hennar har vorte eit klassisk bilete, og vart brukt og redigert til dette plateomslaget. Det same fotografiet vart brukt til Miles Davis-albumet Bitches Brew i 1970 og Siouxsie and the Banshees-albumet Tinderbox i 1986.

Stormbringer er namnet på den andre Elric of Melniboné-romanen av Michael Moorcock. Det er namnet på eit magisk sverd skildra i mange romanar og teikneseriar av Moorcock og andre som naut enorm suksess på 1960- og 70-talet. David Coverdale har nekta for kjennskap til dette fram til kort tid etter innspelinga av albumet. I eit intervju med Charles Shaar Murray i New Musical Express hevda han at namnet var henta frå mytologien. Nokre år seinare samarbeidde Moorcock med Blue Öyster Cult om å skriva «Black Blade», ein song som faktisk handla om sverdet Stormbringer.

Ifølgje Glenn Hughes er det utydelege kaudervallet som Coverdale seier i byrjinga av tittelsporet, rett før første vers, den same baklengs-dialogen som Linda Blair sin rollefigur uttaler i filmen Eksorsisten, når ho blir avhøyrd av presten.

Utgjeving og mottaking

I ei retrospektiv melding skriv Alex Henderson i AllMusic at «Stormbringer ikkje når opp til Machine Head og Who Do We Think We Are, men kan likevel skilta med nokre klare klassikarar - mellom anna den heftige 'Lady Double Dealer', den illevarslande tittellåten (ein goth metal-skatt), den sveitten 'High Ball Shooter' og den melankolske balladen 'Soldier of Fortune'.»

Gitaristen Ritchie Blackmore forlét Deep Purple etter Stormbringer og den følgjande turneen, og grunngav det offentleg med at han ikkje likte den funky retninga bandet tok. Glenn Hughes rosar likevel albumet og Blackmore sine bidrag: «Folk som høyrer på Stormbringer, vêr så snill å høyr etter... Ritchie Blackmore er jævlig funky, anten han liker det eller ikkje. Han spelte fantastisk på albumet.»

Nyutgivingar
I 1990 vart albumet ommastra og gitt ut på ny i USA av Metal Blade Records, med distribusjon av Warner Bros..

Friday Music-selskapet gav ut ein versjon i USA 31. juli 2007 (saman med Made in Europe og Come Taste the Band). Det er uklart kva band som vart brukte som kjelde for denne utgivinga, men nettsida til plateselskapet hevdar at albumet vart digitalt ommastra (men ikkje utvida).

I tillegg samarbeidde EMI (plateselskapet til Deep Purple for store delar av verda utanfor USA) med Glenn Hughes om ein ommastra, utvida versjon av albumet (til liks med Burn-nyutgivinga) som inkluderte bonusremiksar og alternative opptak.

Den 23. februar 2009 vart 35-årsjubileumsutgåva av Stormbringer gitt ut berre for det europeiske/internasjonale marknaden. Utgivinga vart utvida til eit avgrensa opplag på to plater: den første plata inneheldt heile det ommastra albumet saman med dei nye remixene, og den andre plata var ein DVD som inneheldt den kvadrofoniske miksen i 5.1-lyd slik den opphavleg vart gitt ut i USA på 8-sporsband i 1974. Etter eit avgrensa opplag av CD/DVD-utgåva vart albumet tilgjengeleg i ei enkelt CD-utgåve. Det vart òg gitt ut ein avgrensa, dobbel vinylutgåve.

I populærkulturen
Songen «Stormbringer» blir brukt i seriefinalen av den amerikanske TV-serien Ash vs. Evil Dead.

Innhald

Medverkande

Deep Purple
 Ritchie Blackmore – sologitar
 David Coverdale – solovokal (alle utanom «Holy Man»), korvokal
 Glenn Hughes – bassgitar, solovokal («Holy Man»), korvokal (alle utanom «Soldier of Fortune»)
 Jon Lord – orgel, klaverinstrument, elektrisk piano, korvokal
 Ian Paice – trommer, perkusjon

Produksjon
 Produsert av Deep Purple og Martin Birch.
 Spelt inn i Musicland Studios i München i august 1974. 
 Lydteknikarar: Martin Birch, assistert av Reinhold Mack og Hans Menzel.
 Ytterlegare innspeling og lydmiksing av Martin Birch og Ian Paice, assistert av Gary Webb og Garry Ladinsky på The Record Plant, Los Angeles i september 1974.
 Mastra hos Kendun Recorders i Burbank i California
 Jubileumsutgåva digital mastra og ommastring av Peter Mew i Abbey Road Studios, London.
 Remiksar til «35-årsjubileumsutgåva» miksa av Glenn Hughes med Peter Mew i Abbey Road Studios, London, 3. november 2006
 «High Ball Shooter» (instrumental) miksa av Gary Massey i Abbey Road Studios, London, april 2002.
 Opphavleg Quad-miks av Gary Ladinsky i The Record Plant, oktober 1974.
 Omformatert for 5.1-kringlyd av Peter Mew i Abbey Road Studios, London, februar 2008

Salslister

Vekeslister
 Liste (1974-1975) Plassering Australske album (Kent Music Report) 8Den danske albumlista6 Finland (The Official Finnish Charts) 6 Den franske albumlista (SNEP) Select Deep Purple from the menu, then press OK. 5Italienske album (Musica e Dischi) Set «Tipo» on «Album». Then, in the «Artista» field, search «Deep Purple». 5Den japanske albumlista (Oricon) 22

Årslister
 Liste (1975) Plassering Tyske album (Offizielle Top 100) 31

Salstrofé

 Utmerkingar 
 Publikasjon Land Utmerking ÅrPlassering Classic Rock Storbritannia «100 Greatest British Rock Album Ever» 2006 62

Kjelder

Denne artikkelen bygger på «Stormbringer (album)» frå ,  den 12. juli 2023. 
 oppgav desse kjeldene:  

 Bakgrunnsstoff 
 9th studio album
 The Deep Purple Podcast - Episode #18 – Stormbringer

Kategori:Deep Purple-album
Kategori:Musikkalbum frå 1974
Kategori:Album produserte av Martin Birch
Kategori:Warner Bros. Records
Kategori:Purple Records-album
Kategori:Engelske funkrockalbum